**Θέση Ερευνητή** - *Χαροκόπειο Πανεπιστήμιο* (Ομάδα Καθηγητή κ. Γεώργιου Δεδούση)

Ανακοίνωση **μίας (1)** θέσης πλήρους απασχόλησης, ερευνητή στο αντικείμενο *“Ανάλυση και διαχείριση δεδομένων μεγάλης κλίμακας, διεξαγωγής μετά-αναλύσεων και αναλύσεων στατιστικής γενετικής”*, στα πλαίσια του Ευρωπαϊκού Ερευνητικού Προγράμματος (HORIZON EUROPE) με τίτλο:

**BETTER4U: Preventing obesity through Biologically and bEhaviorally Tailored inTERventions for you.**

Οι ενδιαφερόμενοι πρέπει να είναι κάτοχοι πτυχίου ΑΕΙ **και** μεταπτυχιακού τίτλου Πληροφορικής ή Βιοπληροφορικής ή Μηχανικής Υπολογιστών ή Στατιστικής

ΑΠΑΡΑΙΤΗΤΑ ΠΡΟΣΟΝΤΑ:

* Πτυχίο Ανώτατου Εκπαιδευτικού Ιδρύματος (ΑΕΙ) Θετικών Επιστημών της ημεδαπής ή ισότιμου τίτλου της αλλοδαπής (αναγνωρισμένου με ισοτιμία ΔΟΑΤΑΠ)
* Μεταπτυχιακός Τίτλος Σπουδών στις επιστήμες Πληροφορικής ή Βιοπληροφορικής ή Μηχανικής Υπολογιστών ή Στατιστικής της ημεδαπής ή ισότιμων τίτλων της αλλοδαπής (αναγνωρισμένων με ισοτιμία ΔΟΑΤΑΠ)
* Άριστη γνώση της Αγγλικής Γλώσσας.
* Οι άνδρες ενδιαφερόμενοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές.
* Οι ενδιαφερόμενοι/ες δεν πρέπει να έχουν κώλυμα από ποινική καταδίκη ή υποδικία.

ΣΥΝΕΚΤΙΜΩΜΕΝΑ ΠΡΟΣΟΝΤΑ:

* Αποδεδειγμένη εμπειρία στην ανάλυση γενετικών δεδομένων και δεδομένων μεγάλης κλίμακας, στη συλλογή και επεξεργασία δεδομένων και στη στατιστική ανάλυση αποτελεσμάτων.
* Κάθε άλλο προσόν που μπορεί να συνεκτιμηθεί στην επιλογή για την κάλυψη της συγκεκριμένης θέσης.

Οι ενδιαφερόμενοι μπορούν να στείλουν το βιογραφικό τους ή/και να επικοινωνήσουν για περαιτέρω πληροφορίες και διευκρινίσεις στα e-mails: dedousi@hua.gr , mariakaf@hua.gr και vvavouraki@hua.gr .